SASKAŅOTS:

Daugavpils valstspilsētas pašvaldības

iestādes “Sociālais dienests” vadītājas vietniece

*(paraksts)* R.Vavilova

# Daugavpilī, 2025.gada 16.maijā

ZIŅOJUMS Nr. 2.-4.1./8

# Daugavpils valstspilsētas pašvaldības iestāde “Sociālais dienests”

# uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“****Stomatoloģijas pakalpojumu sniegšana Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem” ID Nr. DPPISD 2025/8**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Juridiskā sektora juriste Kristīne Cimoška, tālrunis: +371 654 40917;e-pasts: kristine.cimoska@socd.lv |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00  |

1. Zemsliekšņa iepirkums tiek veikts nepiemērojot Publisko iepirkumu likuma prasības ievērojot Publisko iepirkumu likuma 10.panta otrajā daļā noteikto. (CPV kods – 85130000 – 9 (Stomatoloģijas prakse un saistītie pakalpojumi)).
2. **Zemsliekšņa iepirkuma mērķis –** noteikt pakalpojuma sniedzēju, kurš nodrošināsstomatoloģijas pakalpojumu sniegšanu Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem.
3. **Paredzamā kopējā līgumcena:** līdz 3600,00 EUR bez PVN. Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas 6.punktu.
4. **Zemsliekšņa iepirkuma nepieciešamības apzināšanas datums:** 30.04.2025.
5. **Līguma izpildes termiņš:** 12 (divpadsmit) mēneši no līguma noslēgšanas dienas.
6. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.
	2. pretendents ir reģistrēts Ārstniecības iestāžu reģistrā saskaņā ar Ārstniecības likumu.
	3. pretendents nodrošina profesionāli kvalificētu/s speciālistu/s – zobārstu/s ar iegūtu zobārsta sertifikātu.
	4. pretendentam 3 (trīs) iepriekšējos gados ir pieredze tehniskajā specifikācijā minētā pakalpojuma sniegšanā.
	5. pretendenta sniegto pakalpojumu kvalitāte un telpas atbilst normatīvo aktu un higiēnas prasībām, atbilstoši Ministru kabineta 2009.gada 20.janvāra noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
	3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi;
	4. pretendents nav reģistrēts Ārstniecības iestāžu reģistrā saskaņā ar Ārstniecības likumu;
	5. pretendents ir sniedzis nepatiesu informāciju vai vispār nav sniedzis pieprasīto informāciju;
	6. pretendents nav iesniedzis šī ziņojuma 9.punktā pieprasītos dokumentus;
	7. pretendenta piedāvājums neatbilst tehniskās specifikācijas un šajā ziņojumā minētajām prasībām.
8. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 3.pielikumā norādītajai formai (excel fails) (*oriģināls*);
	3. pretendenta **rakstveida apliecinājums** par to, ka sniegto stomatoloģijas pakalpojumu kvalitāte un telpas, kurās pakalpojumi tiks sniegti, atbilst normatīvo aktu un higiēnas prasībām atbilstoši Ministru kabineta 20.01.2009. noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”, kā arī visi pretendenta pakalpojuma sniegšanā iesaistītie speciālisti ir kvalificēti zobārsti, kuriem ir piešķirti zobārsta sertifikāti.
	4. pretendenta iesniegta **informācija** par pieredzi 3 (trīs) iepriekšējos gados tehniskajā specifikācijā minētā pakalpojuma sniegšanā (brīvā formā).
	5. **pilnvaras oriģināla eksemplārs** – ja šī ziņojuma 9.punktā norādītos dokumentus paraksta pilnvarotā persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
10. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
11. **Piedāvājuma izvēles kritērijs:** piedāvājums ar viszemāko kopējo pakalpojumu cenu (tehniskās specifikācijas pozīciju no Nr.1 līdz Nr.284 izcenojumu kopējā summa), kas atbilst ziņojumā minētajām prasībām.
12. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
13. **Piedāvājums iesniedzams:** līdz 2025.gada 23.maijam, plkst.10:00:
	1. Daugavpils valstspilsētas pašvaldības iestādē “Sociālais dienests”, Vienības ielā 8, Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi: “Stomatoloģijas pakalpojumu sniegšana Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem” ID Nr. DPPISD 2025/8 un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2025.gada 23.maijā no plkst. 10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija – tehniskais un finanšu piedāvājums (excel fails);
2. Pieteikuma dalībai zemsliekšņa iepirkumā veidlapa;
3. Līguma projekts.

Ziņojums sagatavots: Daugavpilī, 2025.gada 16.maijā

Komisijas priekšsēdētāja R.Vavilova

Komisija priekšsēdētājas vietnieks V.Loginovs

Komisijas locekļi: O.Daļecka

 L.Kiškoviča

 M.Liniņa

 K.Cimoška

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Stomatoloģijas pakalpojumu sniegšana Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem” ID Nr. DPPISD 2025/8**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Stomatoloģijas pakalpojumu sniegšana Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem” ID Nr. DPPISD 2025/8.
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums).
3. Apliecina, ka:
	1. ir iesniedzis tikai patiesu informāciju;
	2. piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā [www.socd.lv](http://www.socd.lv).
	3. Garantē sniegt pakalpojumu atbilstoši Tehniskajā specifikācijā noteiktajām prasībām un ievērojot spēkā esošos normatīvos aktus;
	4. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
	5. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
	6. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem;
	7. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Stomatoloģijas pakalpojumu sniegšana Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem” ID Nr. DPPISD 2025/8 ietvaros (tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses);
4. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts/ Drošais elektroniskais paraksts** |  |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

4.pielikums

**LĪGUMA PROJEKTS**

**par stomatoloģijas pakalpojumu sniegšanu**

*Līguma sagatavošanas vieta ir Daugavpils.*

*Līguma divpusējas parakstīšanas datums ir pēdējā parakstītāja laika zīmoga datums.*

**Daugavpils valstspilsētas pašvaldības iestāde “Sociālais dienests”**, reģ.Nr.90001998587, juridiskā adrese: Vienības iela 8, Daugavpils, LV-5401, tās vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar \_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkumam par līguma piešķiršanas tiesībām “Stomatoloģijas pakalpojumu sniegšana Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Daugavpils sociālās aprūpes centra klientiem” ID Nr. DPPISD 2025/8, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Izpildītājs apņemas Līguma darbības laikā sniegt stomatoloģijas pakalpojumus (turpmāk – Pakalpojumi) Pasūtītāja Sociālo pakalpojumu nodaļas Daugavpils sociālās aprūpes centra klientiem (turpmāk – Pacienti), saskaņā ar tehnisko specifikāciju – tehnisko un finanšu piedāvājumu (pielikumā), bet Pasūtītājs apņemas sniegtos pakalpojumus apmaksāt saskaņā ar Līguma noteikumiem.

1.2. Izpildītājs sniedz Pakalpojumus pēc adreses: \_\_\_\_\_\_\_\_\_\_\_\_\_\_\_\_\_\_\_\_, kā arī izbraucot ar vizīti pie pacientiem uz Daugavpils sociālās aprūpes centru 18.novembra ielā 354A, Daugavpilī.

**2. LĪGUMA IZPILDES KĀRTĪBA**

* 1. Pasūtītājs piesaka Pakalpojumus, rakstot uz Izpildītāja e-pastu: \_\_\_\_\_\_\_\_\_\_\_ un zvanot uz kontakttālruni: \_\_\_\_\_\_\_\_\_\_\_\_\_\_\_. Pieteikumā Pasūtītājs norāda Pakalpojuma veidu (steidzams vai plānveida) un stomatologa vizītes nepieciešamību.
	2. Saņemot pieteikumu no Pasūtītāja, Izpildītājs vienojas ar Pasūtītāju par Pakalpojuma saņemšanas datumu un laiku.
	3. Izpildītājs nodrošina Pakalpojumus izmantojot savus materiālus, instrumentus, transportu u.c.
	4. Izpildītājs nodrošina stomatoloģijas pakalpojuma sniegšanu Pacientiem Pakalpojuma sniegšanas vietā, kas norādīta Līguma 1.2.punktā vai arī dodoties vizītē pie Pacientiem ar kustību traucējumiem uz Daugavpils sociālās aprūpes centru 18.novembra ielā 354A, Daugavpilī, izmantojot savu transportu.
	5. Izpildītājs nodrošina Pakalpojumus pacientiem ar kustību traucējumiem Daugavpils sociālās aprūpes centrā kabinetā, vai nepieciešamības gadījumā gultas vietā (gulošajiem pacientiem).
	6. Krasas nepieciešamības gadījumā, pēc Pasūtītāja izsaukuma Izpildītājs, nodrošina Pakalpojumus Daugavpils sociālās aprūpes centrā izsaukuma dienā.
	7. Gadījumā, ja izsaukuma dienā Izpildītajam nav pieejams savs transports, Puses var vienoties par ārsta nogādāšanu uz Daugavpils sociālās aprūpes centru un atpakaļ ar Pasūtītāja transportu.

2.8. Sniedzot Pakalpojumu, Izpildītājs noformē ikmēneša Pakalpojumu saņēmušo Pacientu sarakstu. Sarakstā jānorāda sekojoša informācija: pakalpojuma sniegšanas datums, pacienta vārds, uzvārds, , sniegto pakalpojumu uzskaitījums un vērtība, sarakstu paraksta Izpildītāja atbildīgā persona. Izpildītājs nodrošina, ka katrs Pacients Pakalpojumu saņemšanu apliecina ar savu parakstu.

2.9. Pasūtītājs ir tiesīgs veikt kontroli par Līguma nosacījumu izpildi, pieaicinot speciālistus un ekspertus Pakalpojumu atbilstības Līguma nosacījumiem pārbaudei, ka arī pieprasīt un saņemt ar Līguma izpildi saistītos dokumentus.

**3. LĪGUMA SUMMA UN NORĒĶINU KĀRTĪBA**

3.1. Kopējā Līguma summa ir **EUR \_\_\_\_\_\_\_\_ (vārdos).** Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas 6.punktu.

3.2. Pakalpojuma izmaksas ir noteiktas tehniskajā un finanšu piedāvājumā (1.pielikums). Pakalpojuma izmaksas vienības cena paliek nemainīgas visā līguma darbības laikā.

3.2. Pasūtītājam līguma darbības laikā nav pienākuma izmantot visu Līguma kopējo paredzamo summu.

3.4. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā nodokļi un nodevas, ņemti vērā visi iespējamie riski, tai skaitā iespējamie sadārdzinājumi un citas izmaksas.

3.5. Samaksa par Pakalpojumu tiek veikta vienu reizi mēnesī pamatojoties uz Izpildītāja izrakstīto elektronisko rēķinu XML formātā[[1]](#footnote-1) (turpmāk – E-rēķins) un Līguma 2.4. punktā norādīto Pacientu sarakstu, kuriem sniegti Pakalpojumi. Minētos dokumentus Izpildītājs sagatavo un nosūta Pasūtītajam uz e-adresi līdz kārtējā mēneša 5.datumam par iepriekšējā mēneša periodu.

3.6. Pasūtītājs pārbauda sarakstā un E-rēķinā norādītās summas atbilstību Līguma noteikumiem un faktiski saņemtajiem pakalpojumiem un novirza norēķinu dokumentus Daugavpils valstspilsētas pašvaldības Centralizētajai grāmatvedībai.

3.7. Izpildītāja E-rēķins tiek apmaksāts bezskaidras naudas pārskaitījuma veidā uz Izpildītāja bankas norēķinu kontu, kas norādīts Līguma rekvizītu daļā, 30 (trīsdesmit) dienu laikā no E-rēķina saņemšanas dienas.

3.8. Par samaksas dienu tiek uzskatīta diena, kad Daugavpils valstspilsētas pašvaldības Centralizētā grāmatvedība veikusi bankas pārskaitījumu, ko apliecina attiecīgs maksājuma uzdevums.

3.9. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie E-rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

3.10. E-rēķiniem jābūt noformētiem atbilstoši tiesību normatīvo aktu prasībām. Rēķinā jānorāda maksātājs – Daugavpils valstspilsētas pašvaldības un atsauce uz Līgumu. Gadījumā, ja nav noformēts atbilstoši tiesību normatīvo aktu prasībām vai nav adresēta īstajam adresātam, Izpildītāja pienākums ir anulēt iepriekš izrakstīto E-rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu E-rēķinu.

**4. LĪGUMA DARBĪBAS TERMIŅŠ**

4.1. Līgums stājas spēkā tā abpusējas parakstīšanas dienā ir spēkā 12 (divpadsmit) mēnešus vai līdz brīdim, kad summa par Pakalpojuma sniegšanu ir sasniegusi līguma 2.1.punktā minēto kopējo Līguma summu (atkarībā no tā, kurš no nosacījumiem iestājas pirmais).

**5. PUŠU TIESĪBAS UN PIENĀKUMI**

**5.1. Izpildītājam ir pienākumi:**

5.1.1. Līgumā noteiktajā kārtībā sniegt pakalpojumus Pacientiem;

5.1.2. sniedzot pakalpojumus, nodrošināt Pacienta slimību profilaksi, izmeklēšanu un ārstēšanu atbilstoši saslimšanai un normatīvajiem aktiem, rūpējoties par saslimšanas nepieļaušanu vai pacienta iespējami ātrāku izveseļošanos;

5.1.3. ievērot normatīvos aktus, kas attiecas uz veselības aprūpes organizāciju, pakalpojumu sniegšanu un pakalpojumu kvalitātes nodrošināšanu;

5.1.4. nodrošināt medicīniskās un uzskaites dokumentācijas ieviešanu, pareizu tās aizpildīšanu un uzglabāšanu;

5.1.5. pēc Pasūtītāja pieprasījuma iesniegt medicīnisko, finanšu un uzskaites dokumentāciju, kas saistīta ar Līguma izpildi;

5.1.6. sniegt Pacientam saprotamā veidā informāciju par:

5.1.7. ārstējošā ārsta un citu ārstniecības procesā iesaistīto ārstniecības personu vārdu, uzvārdu, amatu un kvalifikāciju;

5.1.8. Pacienta veselības stāvokli, slimības diagnozi un prognozi;

5.1.9. izmeklēšanas un ārstēšanas plānu, paredzamiem ārstēšanas rezultātiem, ārstēšanā pielietojamām tehnoloģijām un medikamentiem;

5.1.10. iespējamo ārstēšanas iznākumu, risku un blakus parādībām ārstniecības procesā; citām ārstniecības iespējām, ārstniecībai izrakstīto medikamentu analogu izvēles iespējām, iespējām saņemt ārstniecību pie citas ārstniecības personas;

5.1.11. nodrošināt Pacientam iespēju iepazīties ar saviem medicīniskajiem dokumentiem, izskaidrot medicīniskajos dokumentos izdarīto ierakstu satura nozīmi, kā arī pēc Pacienta pieprasījuma izsniegt viņam minēto dokumentu kopijas, izrakstus un norakstus;

5.1.12. sniedzot pakalpojumus, saņemt Pacienta piekrišanu paredzētajai ārstēšanai, kā arī nodrošināt Pacientam iespēju atteikties no ārstēšanas, izņemot normatīvajos aktos noteiktos gadījumus. Pirms piekrišanas vai atteikšanās saņemšanas, pacientam jāizskaidro ārstēšanas vai atteikšanās no ārstēšanas iespējamās sekas;

5.1.13. Izpildītājam ir tiesības saņemt atlīdzību par Pakalpojumu saskaņā ar Līguma nosacījumiem.

**5.2. Pasūtītājam ir pienākumi:**

5.2.1. Pakalpojumu sniegšanai Daugavpils sociālās aprūpes centra telpā, nodrošināt maksimāli ērtus apstākļus ārstam.

5.2.2. Vienojoties ar Izpildītāju, nodrošināt Pasūtītāja transportu ārsta nogādāšanai uz Daugavpils sociālās aprūpes centru.

5.2.3. veikt apmaksu par Līguma ietvaros sniegtajiem pakalpojumiem, ievērojot Līgumā noteikto norēķinu kārtību;

5.2.4. sniegt Izpildītājam informāciju, kas ir Pasūtītāja rīcībā un kas nepieciešama Līguma saistību izpildei.

**5.3. Pasūtītājam ir tiesības:**

5.3.1. neapmaksāt Izpildītāja sniegtos pakalpojumus, ja tie nav sniegti labā kvalitātē un atbilstoši Līguma nosacījumiem;

5.3.2. piemērot līgumsodu Līgumā noteiktajā kārtībā.

**6. PUŠU ATBILDĪBA**

6.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesīgas darbības vai bezdarbības rezultātā, kā arī zaudējumiem, kas rodas, nepildot vai pārkāpjot Līgumu ļaunā nolūkā vai aiz rupjas neuzmanības.

6.2. Par katru Līguma noteikumu pārkāpumu Pasūtītājs vai Pasūtītāja par Līguma izpildi atbildīgais darbinieks sastāda un nosūta Izpildītajam rakstveida pretenziju.

**7. NEPĀRVARAMA VARA**

7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).

7.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu (Līguma 6.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**8. PERSONAS DATU APSTRĀDE**

8.1. Pasūtītājs un Izpildītājs apņemas:

8.1.1. ievērot normatīvo aktu prasības attiecībā uz personas datu apstrādi, t.sk. Eiropas Parlamenta un Padomes Regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” prasības un nodrošināt, ka personas dati:

8.1.1.1. ir apstrādāti likumīgi, godprātīgi un Pacientiem pārredzamā veidā;

8.1.1.2. ir apstrādāti Līguma izpildes nolūkā un personas datu apstrāde nenotiek ar Pasūtītāja uzdevumiem nesavietojamos nolūkos;

8.1.1.3. ir pieprasīti un apstrādāti tādā apjomā, kāds nepieciešams Līguma un normatīvo aktu prasību izpildei;

8.1.1.4. ir precīzi un nepieciešamības gadījumā tiek atjaunināti, laboti;

8.1.2. neglabāt personas datus ilgāk kā nepieciešams Līguma izpildei, kā arī uz Pasūtītāju un Izpildītāju attiecināmu juridisku pienākumu izpildei vai Pasūtītāja un Izpildītāja likumīgo interešu nodrošināšanai;

8.1.3. personas datu apstrādē izmantot atbilstošus tehniskos vai organizatoriskos pasākumus, kas nodrošina atbilstošu personas datu aizsardzību;

8.1.4. nenodot personas datus trešajām personām bez atbilstoša tiesiska pamata un reģistrācijas;

8.1.5. nodrošināt, ka Pasūtītāja un Izpildītāja darbinieki, kuri ir iesaistīti Līguma izpildē, ir apņēmušies ievērot konfidencialitāti, abu pušu privātuma politiku un iekšējos datu aizsardzības noteikumus;

8.1.6. bez nepamatotas kavēšanās paziņot viens otram par datu aizsardzības pārkāpumu, ja ir skarti Pacientu personas dati un tā rezultātā iespējams augsts risks klientu tiesībām un brīvībām;

 8.1.7. mēneša laikā no Pacienta pieprasījuma saņemšanas sniegt atbildi un nodrošināt klientu pamatotu pieprasījumu izpildi. Ņemot vērā pieprasījuma sarežģītību, laika posms pieprasījuma izpildei var tikt pagarināts vēl uz diviem mēnešiem, par to informējot klientu mēneša laikā no pieprasījuma saņemšanas.

8.2. Izpildītājs apņemas:

8.2.1. apstrādāt Pacientu datus tikai Līgumā paredzēto saistību izpildei un pēc Pasūtītāja dokumentētiem norādījumiem;

8.2.2. pēc Dienesta rakstiska pieprasījuma saņemšanas, norādītā termiņā sniegt Pasūtītājam visu informāciju, lai apliecinātu Pacientu datu apstrādes darbību atbilstību Vispārīgās datu aizsardzības regulas (2016/679) prasībām;

8.2.3. izbeidzoties Līguma darbībai, dzēst visus Izpildītajam nodotos Pacientu datus (dzēšot visas kopijas), ja vien datu saglabāšanu nenosaka uz Izpildītāju attiecināmas normatīvo aktu prasības;

8.2.4. informēt Dienestu rakstveidā par jebkuru saņemto pacientu pieprasījumu vai sūdzību saistībā ar personas datu apstrādi, kuru Izpildītājs veic Līguma ietvaros, un tā izskatīšanas rezultātu.

**9. DOMSTARPĪBAS UN STRĪDI**

9.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

9.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**10. LĪGUMA GROZĪJUMI UN LĪGUMA IZBEIGŠANA**

10.1. Grozījumus un papildinājumus Līgumā, ja tie tiek panākti pusēm vienojoties, noformē rakstveidā un pievieno dotajam Līgumam kā neatņemamu sastāvdaļu.

10.2. Pusēm ir tiesības izbeigt Līgumu jebkurā brīdī savstarpēji rakstiski vienojoties vai vienpusējā kārtībā, brīdinot par to otru Pusi rakstveidā vismaz 30 (trīsdesmit) dienas iepriekš.

10.3. Pasūtītājam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Izpildītāju vismaz 7 (septiņas) dienas iepriekš, ja ir iestājies vismaz viens no šādiem gadījumiem:

10.3.1. Izpildītājam iestājas maksātnespēja vai tā darbība tiek izbeigta, pārtraukta vai apturēta;

10.3.2. Izpildītājs 2 (divas) reizes nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus, ko apstiprina rakstveida pretenzijas.

10.4. Šis Līgums tiek uzskatīts par izbeigtu vai lauztu no brīža, kad Puses izpildījušas visas savstarpējas saistības un veikušas visus savstarpējos norēķinus.

**11. NOBEIGUMA NOTEIKUMI**

11.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

11.2. Pušu atbildīgās personas par Līguma izpildi:

11.2.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_\_\_\_\_\_\_*;

11.2.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_\_\_\_\_\_\_*;

11.3. Līgums ir sagatavots elektroniski, parakstīts ar pušu drošajiem elektroniskajiem parakstiem un satur laika zīmogus. Līguma abpusējas parakstīšanas datums ir pēdējā parakstītā laika zīmoga datums. Katrai Pusei ir pieejams abpusēji parakstīts Līgums elektroniskā formātā. Līgumam ir pievienots pielikums „Tehniskā specifikācija – tehniskais un finanšu piedāvājums”, kas ir Līguma neatņemama sastāvdaļa.

## **12. PUŠU REKVIZĪTI UN PARAKSTI**

Pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKĀ SPECIFIKĀCIJA – TEHNISKAIS UN FINANŠU PIEDĀVĀJUMS**

1. **Strukturēts elektroniskais rēķins** ir rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst Eiropas Savienības standartam LVS EN 16931-1:2017 "Elektroniskie rēķini. 1. daļa. Elektronisko rēķinu pamatelementu semantisko datu modelis", un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 "Elektroniskie rēķini. 2. daļa: Standartam EN 16931-1 atbilstošo sintakšu saraksts. [↑](#footnote-ref-1)